Ημέρα Δημοκρατίας (Ινδία)

Η Ημέρα Δημοκρατίας τιμά την ημερομηνία κατά την οποία το Σύνταγμα της Ινδίας τέθηκε σε ισχύ στις 26 Ιανουαρίου 1950 αντικαθιστώντας την Πράξη Κυβέρνησης της Ινδίας (1935) ως διοικητικό έγγραφο της Ινδίας.

Το Σύνταγμα εγκρίθηκε από την Ινδική Συντακτική Συνέλευση στις 26 Νοεμβρίου 1949 και τέθηκε σε ισχύ στις 26 Ιανουαρίου 1950 σε σύστημα δημοκρατικής κυβέρνησης που ολοκλήρωνε τη μετάβαση της χώρας προς την κατεύθυνση να γίνει μια ανεξάρτητη δημοκρατία. Η 26η Ιανουαρίου επελέγη ως Ημέρα Δημοκρατίας γιατί στις 26 Ιανουαρίου 1929 εξεδώθηκε η Δήλωση της Ινδικής Ανεξαρτησίας (Πούρνα Σβαράτζ) η οποία ανακηρύχθηκε από το Ινδικό Εθνικό Κογκρέσο, σε αντίθεση με το καθεστώς Ντομίνιον που προσέφερε το Βρετανικό Καθεστώς.

Η ιστορία της Ημέρας της Δημοκρατίας 

Η Ινδία απέκτησε την ανεξαρτησία της από τη Βρετανική κυριαρχία στις 15 Αυγούστου 1947, μετά το Ινδικό κίνημα ανεξαρτησίας. Η ανεξαρτησία ήρθε από το Νόμο Ανεξαρτησίας της Ινδίας, μια Πράξη του Κοινοβουλίου του Ηνωμένου Βασιλείου που χώριζε την Βρετανική Ινδία σε δύο νέες ανεξάρτητες Κτήσεις της Βρετανικής Κοινοπολιτείας (αργότερα Κοινοπολιτείας των Εθνών). Η Ινδία απέκτησε την ανεξαρτησία της στις 15 Αυγούστου 1947 ως συνταγματική μοναρχία με τον Γεώργιο ΣΤ΄ ως αρχηγό κράτους και τον Κόμης Μαουντμπάτεν ως γενικό κυβερνήτη. Η χώρα δεν είχε μόνιμο σύνταγμα και οι νόμοι βασίζονταν στο τροποποιημένο νόμο της Αποικιακής Κυβέρνησης της Ινδίας 1935. 

Στις 28 Αυγούστου 1947, η συντακτική Επιτροπή διόρισε επιτροπή για να συντάξει μόνιμο σύνταγμα με τον Μ. Ρ. Αμπεντκάρ ως πρόεδρος. Ενώ η Μέρα Ανεξαρτησίας γιορτάζει την απελευθέρωση από τη Βρετανική κυριαρχία, η Ημέρα της Δημοκρατίας γιορτάζει τον ερχομό της ισχύος του συντάγματος. Ένα σχέδιο συντάγματος εκπονήθηκε από την επιτροπή και υποβλήθηκε στην Συντακτική Συνέλευση, στις 4 Νοεμβρίου 1947. Η Συνέλευση συνεδρίασε, σε συνεδρίες ανοιχτές στο κοινό, για 166 ημέρες, σε μια περίοδο δύο ετών, 11 μηνών και 18 ημερών πριν από την υιοθέτηση του Συντάγματος. 

Μετά από πολλές συζητήσεις και κάποιες τροποποιήσεις, τα 308 μέλη της Συνέλευσης υπέγραψαν δύο χειρόγραφα αντίγραφα του εγγράφου (ένα στα Χίντι και ένα στα αγγλικά), στις 24 Ιανουαρίου του 1950. Δύο ημέρες αργότερα, στις 26 Ιανουαρίου 1950, τέθηκε σε ισχύ σε ολόκληρο το έθνος. Εκείνη την ημέρα ο Δρ. Ρατζέντρα Πρασάντ έγινε ο πρώτος Πρόεδρος της Ινδικής Ένωσης. Η Ιδρυτική Συνέλευση έγινε στο Κοινοβούλιο της Ινδίας, σύμφωνα με τις μεταβατικές διατάξεις του νέου Συντάγματος. Η ημερομηνία αυτή εορτάζεται στην Ινδία ως Ημέρα της Δημοκρατίας.

Γιορτές 
Η κύρια Ημέρα της Δημοκρατίας γιορτάζεται στην πρωτεύουσα της χώρας, το Νέο Δελχί, στο Ρατζπάθ πριν από τον Πρόεδρο της Ινδίας. Αυτή την ημέρα λαμβάνουν παρελάσεις οι οποίες εκτελούνται ως φόρος τιμής στην Ινδία, για την ενότητα της μέσα από την πολυμορφία και την πλούσια πολιτιστική κληρονομιά.

Παρέλαση της Ημέρας της Δημοκρατίας στο Δελχί 

Η παρέλαση πραγματοποιείται στην πρωτεύουσα, το Νέο Δελχί. Η παρέλαση διοργανώνεται από το Υπουργείο Άμυνας. Αρχίζει από τις πύλες του Ραστραπάτι Μπαβάν (κατοικία του Προέδρου), τον λόφο Ραϊσίνα στο Ρατζπάθ κοντά στην Πύλη της Ινδίας. Οι εορταστικές εκδηλώσεις για την Ημέρα της Δημοκρατίας διαρκούν τρεις μέρες. Η παρέλαση αναδεικνύει την Αμυντική Ικανότητα, την Κοινωνική και Πολιτιστική Κληρονομιά της Ινδίας.

Εννέα με δώδεκα διαφορετικά συντάγματα του Ινδικού Στρατού, εκτός από το Ναυτικό και την Αεροπορία, συμμετέχουν μαζί με τις μπάντες. Ο Πρόεδρος της Ινδίας, ο οποίος είναι ο Διοικητής των Ινδικών Ενόπλων Δυνάμεων, κάνει τον χαιρετισμό. Δώδεκα στρατιώτες των διαφόρων παραστρατιωτικών δυνάμεων της Ινδίας και άλλες αστικές δυνάμεις λαμβάνουν μέρος στην παρέλαση.

Επίσημος προσεκλημμένος 
Από το 1950, η Ινδία φιλοξενεί έναν αρχηγό κράτους ή κυβέρνησης μιας άλλης χώρας ως κρατικός προσεκλημμένος τιμής της Ημέρας της Δημοκρατίας στο Νέο Δελχί. Από το 1950 έως το 1954 η κύρια γιορτή λάμβανε χώρα σε διάφορες περιοχές. Από το 1955 η παρέλαση λαμβάνει χώρα στο Ρατζπάθ. Η τιμώμενη χώρα επιλέγεται μετά από συζήτηση των στρατηγικών, οικονομικών και πολιτικών συμφερόντων. Κατά τη διάρκεια της δεκαετίας του 1950–1970, μια σειρά από χώρες του Κινήματος των Αδεσμεύτων και του Ανατολικού Μπλοκ προσκλήθηκαν από την Ινδία. Το 1968 και το 1974, Ινδία φιλοξένησε δύο χώρες στην ίδια Ημέρα της Δημοκρατίας.

Το 1986 επίσημος προσκεκλημμένος ήταν ο πρωθυπουργός Ανδρέας Παπανδρέου.

Γκαλερί

Παραπομπές 

Σφάλματα CS1: εξωτερικοί σύνδεσμοι
Ινδία